b'\n_START_ARTICLE_\nRauhalan koulu (Kotka)\n_START_PARAGRAPH_\nRauhalan koulu on peruskoulu Kotkassa Rauhalan kaupunginosassa. Koulussa toimivat vuosiluokat 1\xe2\x80\x936 ja sen oppilasm\xc3\xa4\xc3\xa4r\xc3\xa4 on noin 350 (2011). Rauhalan koulun erityispiirteen\xc3\xa4 on muun muassa painotettu musiikinopetus eli musiikkiluokat.\n_START_SECTION_\nHistoria\n_START_PARAGRAPH_\nRauhalan koulun historia alkaa vuonna 1883 toimintansa aloittaneesta William Ruthin Kymiin perustamasta yksityisest\xc3\xa4 tehdaskoulusta. Koulu sijaitsi alun perin Karhulan tilan mailla l\xc3\xa4hell\xc3\xa4 Kymijoen Korkeakoskenhaaran suuta. Karhula Osakeyhti\xc3\xb6 purki alkuper\xc3\xa4isen koulurakennuksen vuonna 1916 konepajan lis\xc3\xa4rakennuksen tielt\xc3\xa4 ja antoi yli hehtaarin tontin mailtaan uusille koulurakennuksille, jotka valmistuivat vuonna 1918. Nykyinen koulurakennus vihittiin k\xc3\xa4ytt\xc3\xb6\xc3\xb6n vuonna 1958.'